**Recviem pentru cei vii**

*David Daniel Adam*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto

“Iar, Iisus i-a zis: Vino după Mine

Și lasă morții să-și îngroape morții lor.”

(Matei 8, 22)

Dimineața,

Ne spălăm mâinile bine nu săpun

Și ne îmbălsămăm corpurile cu spirt.

Afară, ne punem măștile mortuare

Pe fețele palide și înțepenite

Și păstrăm distanța celor patru scânduri.

Din când în când un paznic ne măsoară

Temperatura: “34 cu 5, e bine”!

Seara,

Ne spălăm mâinile bine nu săpun

Și ne îmbălsămăm corpurile cu spirt.

Înăuntru, ne scoatem măștile mortuare

Apoi ne cufundăm în paturile cu patru scânduri

Și, murind liniștiți, visăm că trăim,

Iar pe fețele palide se forțează un zâmbet.

(20.05.2020)